אל שרפטון

אלפרד צ'ארלס "אל" שרפטון הבן (באנגלית: Alfred Charles "Al" Sharpton, Jr; נולד ב-3 באוקטובר 1954) הוא כומר בפטיסטי אפרו-אמריקאי, פעיל זכויות האדם ואיש תקשורת, לשעבר יועץ הבית הלבן אודות הקהילה האפרו-האמריקאית. התמודד למועמדות לנשיאות ארצות הברית בבחירות 2004 מטעם המפלגה הדמוקרטית. שרפטון בעל תוכנית לילית בערוץ MSNBC, ומשמש גם כפרשן קבוע ברשתות טלוויזיה רבות בארצות הברית.

מבקריו רואים בו כמלבה מחלוקת ואחד הגורמים להתדרדרות היחסים בין הגזעים בארצות הברית. בין השאר היה ממובילי מהומות קראון הייטס והירבה בביטויים מעוררי מחלוקת כלפי לבנים.

ביוגרפיה
שרפטון נולד בשכונת ברנזוויל ברובע ברוקלין, ניו יורק. בגיל צעיר מאוד החל להשתתף בטקסי הכנסייה ובמשך תקופה התלווה לזמרת הגוספל מהליה ג'קסון. בגיל 9 אביו נטש את אמו לטובת אחותו למחצה, והמשפחה נאלצה לעזוב את השכונה לאזור פחות מבוסס, שבו הם התגוררו בדיור ציבורי. שרפטון למד בברוקלין קולג' אך עזב את הלימודים לאחר שנתיים. בין השנים 1973–1980 שימש שרפטון כמנהל מסע ההופעות של ג'יימס בראון, שאותו החשיב גם כדמות אב במידה רבה.

ב-1980 במהלך מסע ההופעות של בראון הכיר את אשתו למשך 24 שנה, קת'י ג'ורדן. ב-2004 הזוג נפרד (אך לא התגרש). ביולי 2013 התפרסם כי לשרפטון חברה בת 35 בשם איישה מק'שאו. שרפטון הוא צמחוני.

פעילות ציבורית
בשנת 1969 מונה על ידי ג'סי ג'קסון לשמש כנציג הנוער ב"מבצע סל לחם" (פרויקט שנועד לעודד תעסוקה בקהילה האפרו-אמריקאית).

מאבקי זכויות אדם
ברנהרד גוטץ
ב-22 בדצמבר 1984, תושב ניו יורק בשם ברנהרד גוטץ ירה למוות בארבעה אפרו-אמריקאים בעת ניסיון שוד בקו 2 של הרכבת התחתית של ניו יורק. במשפט זוכה גוטץ מכל אשמה (למעט אחזקת כלי נשק שלא כחוק). שרפטון טען כי פסק הדין המקל הוא על רקע גזעני, ודרשו ועדת חקירה. לבסוף, גם ועדת החקירה הורתה על כך שהזיכוי אכן היה ראוי.

תקרית הווארד ביץ'
ב-20 בדצמבר 1986 שלושה צעירים אפרו-אמריקנים נרדפו ברחבי שכונת הווארד ביץ' בקווינס, ואחד מהם נדרס למוות בעקבות זאת. שרפטון שכנע את שאר ניצולי התקרית שלא לשתף פעולה עם התובע המחוזי, ובכך קיבל פרסום רב.

רצח יוסוף הוקינס וניסיון התנקשות
יוסוף הוקינס, צעיר בן 16 אפרו-אמריקני, נרצח במהלך שחצה שכונה שרובה מהגרים מאיטליה. שרפטון הוביל סדרת מחאות נגד תושבי השכונה, שבמהלך אחד מהם נורה שרפטון בחזהו על ידי אחד התושבים. גם במקרה זה, דרש שרפטון מעדים שהשתתפו בתקרית שלא לשתף פעולה עם הרשויות, מפני חוסר השוויון בהעסקת אפרו-אמריקאים במשרד התובע המחוזי.

מהומות קראון הייטס

בעקבות תאונת דרכים בשכונת קראון הייטס, שבה היה מעורב נהג יהודי, חסיד חב"ד וילד ממוצא גיאני, נטען כי ניתן טיפול קודם לנהג היהודי ולא לילד הפצוע. שרפטון הוביל סדרת מחאות שהפכו למהומות אלימות, שבמהלכן נרצח תלמיד ישיבה יהודי-אוסטרלי, יענקל רוזנבלום, ויהודים רבים הוכו, חנויות נבזזו וציוד רב הושחת.

שרפטון נצפה קורא קריאות אנטישמיות במהלך האירועים, שהגיעו לשיא בהפגנה שערך מול מרכז חב"ד העולמי – 770 שבשכונה, למרות התנגדות המשטרה. שרפטון לא התנצל מעולם על דברי ההסתה שלו שהובילו לרצח רוזנבלום.אל שרפטון מעולם לא התנצל על ליבוי המהומות והתרת הדם שהובילו לרצח בקראון הייטס. ראו כעת את דבריו של ליאל ליבוביץ בטבלט מגזין: https://www.tabletmag.com/sections/news/articles/al-sharpton-jonathan-greenblatt-adl

בכנסייה
שרפטון נודע כתומך בזכויות קהילת הלהט"ב, כולל נישואים חד-מיניים, וקרא לשירוש ההומופוביה משורות הכנסייה. שרפטון גם תמך בארגון אנשים למען יחס מוסרי לבעלי חיים ודיבר נגד צער בעלי חיים.

קישורים חיצוניים




הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:חברי המפלגה הדמוקרטית (ארצות הברית)
קטגוריה:כמרים אמריקאים
קטגוריה:שדרני רדיו וטלוויזיה אמריקאים
קטגוריה:מועמדים לנשיאות ארצות הברית ב-2004
קטגוריה:מועמדים בבחירות המוקדמות מטעם המפלגה הדמוקרטית לנשיאות ארצות הברית
קטגוריה:פעילים אפרו-אמריקאים
קטגוריה:סגל MSNBC
קטגוריה:אנטישמיות בארצות הברית: אישים
קטגוריה:אמריקאים שנולדו ב-1954
קטגוריה:זוכי פרסי ה-BET: הומניטרי